I forbindelse med Norge-Kinasamarbeidet innen TCM har følgende mottatt prosjektmidler for 2003:

Universitetet i Oslo ved Masterstudent Jinming Zhang:

Kr 20 000,- for feltstudie tilknyttet funksjonshemmede og rehabilitering i Shanxi, Kina. Det vil blant annet bli sett på bruk av TCM og kulturelle årsaker til funksjonshemming. 

Universitetet i Tromsø ved medisinerstudentene Tjalve Aarflot, Espen Kvammen Rafaelsen og Carl Christian Lein Størmer: 

Kr 6 000,- (til sammen) for prosjektet “Skolemedisin og tradisjonell kinesisk medisin (TCM) – En studie av medisinerutdanningen ved Beijing Union Medical College (PUMC) med hensyn til TCM.”

NTNU ved professor Odd Georg Nilsen:

Kr 10 205,- for deltakelse på kongress i Guilin, Kina som et ledd i oppbygging av et fagmiljø i Trondheim vedr. farmakokinetiske interaksjoner mellom legemidler og urter som benyttes i alternativ medisin.

Det norske radiumhospital HF ved seniorforsker Zhenhe Suo:

Kr 50 000,-  for studier av en spiselig plante, Ru Zheng Ping, som et middel i forebygging og behandling av brystkreft.

Universitetet i Oslo ved stipendiat He Dong:

Kr 50 000,- for bearbeidelse av resultater/artikkelskriving i forbindelse med en forsøksserie: Akupunkturbehandling gitt til kvinner med kroniske smerter i nakke og skuldre.

Universitetet i Oslo ved stipendiat He Dong:

Kr 20 000,- for foredrag/kurs for medisinske miljøer i Kina om (vestlige) forskningsmetoder i akupunktur og TCM.

Norsk forening for klassisk akupunktur (NFKA):

Kr 40 000,- i forbindelse med WFAS internasjonalt symposium om akupunktur i Oslo 2003.

Utlysning av prosjektmidler for 2004 vil finne sted i desember 2003. Ta gjerne kontakt med NAFKAM for mer informasjon.

